Na podlagi 21. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) ter 16. člena Statuta Občine Makole (Uradno glasilo slovenskih občin 2/2007, 45/2014 in 64/2016) je Občinski svet Občine Makole na svoji redni seji, dne sprejel

**PRAVILNIK O SOFINANCIRANJU PROGRAMOV IN PROJEKTOV**

**DRUGIH DRUŠTEV IZ PRORAČUNA OBČINE MAKOLE**

**I. Splošne določbe**

1. člen

S tem pravilnikom se določajo pogoji in postopki za vrednotenje in razdelitev sredstev proračunskih postavk namenjenih za programe in projekte društev, združenj in zvez, (v nadaljevanju besedila »druga društva«), ki jih iz občinskega proračuna sofinancira Občina Makole in jih ostali pravilniki o sofinanciranju programov in projektov iz proračuna Občine Makole ne opredeljujejo.

**II. Upravičenci in pogoji za pridobitev sredstev**

2. člen

(1) Sofinancirajo se dejavnosti registriranih drugih društev (upokojenska, veteranska, organizacije zveze borcev in druge organizacije), ki ne spadajo v področje turizma, kulture, športa, kmetijstva, mladine in humanitarnih dejavnosti.

(2) Sofinancirajo se tudi dejavnosti registriranih drugih društev, ki nimajo sedeža na območju Občine Makole, vključujejo pa najmanj 5 članov iz Občine Makole in izvajajo aktivnosti na območju Občine Makole, na razpis pa se z enakim programom in projektom ne prijavi noben izvajalec s sedežem v Občini Makole.

(3) Društva so dolžna v svojih promocijskih gradivih na primeren način predstavljati Občino Makole.

3. člen

Upravičenci so lahko društva, zveze društev, klubi, združenja in druge organizacije (v nadaljevanju društvo), ki so registrirana za izvajanje dejavnosti in imajo te dejavnosti opredeljene v svojem temeljnem aktu ter izpolnjujejo naslednje pogoje:

* biti morajo registrirani v skladu z zakonom o društvih za opravljanje programov na področju ustrezne dejavnosti društev;
* imeti morajo urejeno evidenco o članstvu, plačani članarini in ostalo dokumentacijo v skladu z zakonom o društvih;
* občinski upravi morajo vsako leto redno dostavljati poročila o izvedbi programov, ki so predmet sofinanciranja iz občinskih sredstev;
* imeti morajo sedež v Občini Makole oziroma imeti najmanj 5 članov iz Občine Makole in izvajati aktivnosti na območju Občine Makole;

**III. Postopek pridobivanja sredstev**

4. člen

(1) Višina sredstev za izvajanje programov se določi v proračunu Občine Makole na postavkah 018411 Sofinanciranje programov društev veteranov in borcev in 018441 Sofinanciranje društva upokojencev.

(2) V proračunu Občine Makole se lahko določijo tudi druge postavke, s katerih se sredstva razpišejo v skladu s tem pravilnikom.

5. člen

(1) Javni razpis se po sprejemu občinskega proračuna objavi na spletni strani.

(2) Rok javnega razpisa ne sme biti krajši od petnajst dni.

(3) Prijava mora biti vložena na ustreznih obrazcih, ki so priloga razpisu

6. člen

(1) Postopek javnega razpisa in dodeljevanja finančnih sredstev drugim društvom vodi tričlanska komisija, ki jo imenuje Župan.

(2) Na podlagi predloga komisije izda občinska uprava odločbo o sofinanciranju.

7. člen

Objava javnega razpisa mora vsebovati:

* navedbo naročnika (naziv, sedež),
* merila in pogoje, ki jih morajo izpolnjevati prijavitelji,
* dejavnost oziroma programe in projekte, ki so predmet sofinanciranja,
* višino razpoložljivih sredstev in navedbo pogojev za porabo sredstev,
* rok, do katerega morajo biti predložene vloge,
* način dostave vlog,
* informacijo kje lahko zainteresirani dobijo informacije.

8. člen

(1) Z izbranimi izvajalci programov oziroma projektov drugih društev se sklenejo letne pogodbe o sofinanciranju. V pogodbi se opredeli:

* naziv in naslov neposrednega uporabnika in prejemnika sredstev,
* namen, za katerega so sredstva dodeljena,
* višina dodeljenih sredstev,
* način nadzora nad namensko porabo sredstev,
* druga določila o pogodbenih obvezah.

(2) Društva morajo enkrat letno, do konca meseca februarja za preteklo leto poročati občinski upravi o izvedenih aktivnostih oziroma programih, ki so predmet sofinanciranja iz občinskih sredstev. Izvajanje programov spremlja občinska uprava.

(3) Če društva ne izpolnjujejo obveznosti, določenih s pogodbo, se jim za ta del programa ukinejo finančna sredstva, že prejeta sredstva pa morajo vrniti v občinski proračun, skupaj z zakonsko določenimi obveznostmi.

**IV. Spremljanje in nadzor nad porabo sredstev**

9. člen

(1) Uporabniki proračunskih sredstev, namenjenih za programe in projekte drugih društev, so dolžni izvajati dogovorjene programe oziroma projekte v skladu z določili tega pravilnika in sklenjeno pogodbo.

(2) Nadzor nad izvajanjem letnih pogodb z izvajalci in porabo proračunskih sredstev izvajata občinska uprava in nadzorni odbor. V primeru, da izvajalci ne izvajajo odobrenih programov oziroma projektov v skladu z določili tega pravilnika in pogodbe, se sofinanciranje takoj ukine, izvajalci pa so dolžni povrniti prejeta sredstva s pripadajočimi zakonsko predpisanimi obrestmi.

(3) Izvajalec, ki krši določila tega člena, ne more kandidirati za sredstva na naslednjem javnem razpisu občine.

**V. Končna določba**

10. člen

Ta pravilnik začne veljati osmi dan po objavi v Uradnem glasilu slovenskih občin.

Št.

Makole, dne

|  |  |
| --- | --- |
| |  | | --- | | Franc Majcen  Župan Občine Makole | |